google/wiki40b huggingface dataset:
कष्टहरणी भवानी मंदिर

महात्म्य

पौराणिक कथाओं के अनुसार यह स्थान पहले दारुकवन के नाम से प्रसिद्ध था। तो वहीं जनश्रुतियों के अनुसार वानप्रस्थ के समय महाराज युधिष्ठिर अपने भाइयों, पत्नी द्रौपदी व कुल पुरोहित धौम्य ऋषि के साथ इस स्थान पर कुछ दिनों तक विश्राम करते हुए देवी की पूजा-अर्चना की थी। त्रेता युग में राम-लक्ष्मण ने अपने गुरु विश्वामित्र के साथ आयोध्या से बक्सर जाते समय देवी के पूजन-अर्चन के पश्चात विश्राम कर बक्सर जाकर ताड़का का बध किया। अघोरेश्वर बाबा कीनाराम को तो मां कष्टहरणी ने स्वयं अपना प्रसाद प्रदान कर पहली सिद्धी से परिपूर्ण किया था।
हमशक्ल

हमशक्ल दो शब्दों हम और शक्ल से मिल कर बना है जिसका अर्थ होता है समान चेहरा, दूसरे शब्दों मे जिन व्यक्तियों के चेहरे की बनावट में काफी हद तक समानता होती है वो हमशक्ल कहलाते हैं।
खेप प्रक्रमण

कम्प्यूटर पर, किसी निर्धारित क्रम से, किसी व्यक्ति के हस्तक्षेप के बिना, एक के बाद एक करके कई प्रोग्राम (या कार्य) चलाने को खेप प्रक्रमण (बैच प्रोसेसिंं) कहते हैं। इसे 'गण प्रक्रमण' भी कहते हैं।
राजा उदय प्रताप सिंह

राजा उदय प्रताप सिंह (जन्म: १९३३) अवध के भूतपूर्व भदरी रियासत के वर्तमान उत्तराधिकारी है। वे एक पर्यावरणविद एवं विश्व हिंदू परिषद के हिंदूवादी नेता तथा राष्ट्रीय स्वयंसेवक संघ के मानद पदाधिकारी हैं। वे प्रधानमंत्री इंदिरा गांधी से विवादों के कारण भी जाने गए। वे उत्तर प्रदेश के राजनेता रघुराज प्रताप सिंह उर्फ़ राजा भैया के पिता है।

शिक्षा

उदय प्रताप सिंह ने देश के प्रतिष्ठित द दून स्कूल, देहरादून से शिक्षा प्राप्त की। बाद में जापान से उन्होंने कृषि में स्नातक पूरा किया। राजा उदय सिंह को जापान से पर्यावरण विशेषज्ञ की उपाधि मिली।

सामाजिक कार्य

उदय प्रताप सिंह कट्टर हिंदुवादी छवि के व्यक्ति है। विश्व हिंदू परिषद तथा राष्ट्रीय स्वयंसेवक संघ को अपनी अथाह संपत्तिया दान में दिया है। हमेशा से वे संघ के एक सक्रिय कार्यकर्ता रहे हैं। उत्तर प्रदेश में सर्वप्रथम प्लास्टिक की थैलियों पर प्रतिबंध लगाने का श्रेय राजा उदय प्रताप सिंह को प्राप्त है। बतौर पर्यावरणविद इन्होंने प्रकृति नामक संस्था की स्थापना की है, जिसका मूल उद्देश्य प्रकृति एंव पर्यावरण को संरक्षित तथा प्रदुषण मुक्त करना है। उदय सिंह कई विद्यालयों के संस्थापक, संरक्षक हैं, उदाहरण के तौर पर भदरी स्थित बजरंग इंटर कालेज, डेरवा स्थित भद्रेश्वर इंटर कालेज आदि। लोग इन्हें बाबा साहेब, राजा साहेब, महाराज आदि आदरसूचक शब्दों से संबोधित करते हैं।

इंदिरा गाँधी से विवाद

स्वतंत्रता पूर्व नेहरू गाँधी परिवार और भदरी परिवार के अच्छे ताल्लुकात थे। बजरंग बहादुर सिंह बतौर स्वतंत्रता सेनानी, पंडित जवाहर लाल नेहरू के साथ कई बार दिखे। राजा बजरंग की पत्नी रानी गिरिजा देवी इंदिरा गाँधी से काफ़ी नजदीक थी। जब उदय सिंह भदरी के प्रमुख हुए, नेहरू गाँधी परिवार से इनके ताल्लुकात खराब होते गए। इंदिरा गाँधी के शासन में राजा उदय प्रताप सिंह ने अपनी रियासत भदरी को भारत का स्वतंत्र राज्य घोषित कर दिया था। तब तत्कालीन प्रधानमंत्री इंदिरा गाँधी मजबूरन कुंड़ा में सैन्य दल भेजा गया।

कारावास

वर्ष २००२ में, तत्कालीन मुख्यमंत्री मायावती ने आतंकवाद निरोधक क़ानून का उपयोग करते हुए उदय सिंह के बेटे विधायक रघुराज प्रताप सिंह उर्फ़ राजा भैया को के साथ साथ ७० वर्षीय उदय प्रताप सिंह व भतीजे अक्षय प्रताप सिंह को जेल भेजवाया। हालाकि बाद में इनके भतीजे अक्षय को जमानत मिल गई, लेकिन उदय प्रताप और राजा भैया को जमानत नहीं मिली। इस दौरान इन्हें लगभग एक वर्ष जेल में रहना पड़ा।
प्रवीन दबस

प्रवीन दबस हिन्दी फ़िल्मों के एक प्रसिद्ध अभिनेता हैं।
२७६५ ईसा पूर्व

२७६५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २७६५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
क्यूलेक्स

क्यूलेक्स, मच्छरो का एक वंश हैं। सभी मच्छरों की तरह ही इसके जीवन चक्र की चार अवस्थाएं हैं: अण्डा, लारवा, प्यूपा एंव व्यस्क. पहली चार अवस्थाएं जल के अंदर पूरी होती हैं। यह कई महत्वपूर्ण रोंगो जैसे फाईलेरिया तथा पक्षियों में होने वाले मलेरिया का वाहक है।
टोक्यो स्टॉक एक्स्चेंज

युद्ध से पूर्व

टोक्यो स्टॉक एक्सचेंज 15 मई, 1878 को टोक्यो काबुशिकि तोरिहिकिजो (東京株式取引所) के रूप में तत्कालीन वित्त मंत्री ओकुमा शिगेनोबु और पूंजीवादी पक्षकार शिबुसावा एईची के निर्देश पर स्थापित किया गया था। 1 जून, 1878 को इसमें ट्रेडिंग शुरु हुई।
1943 में दस अन्य प्रमुख शहरों के शेयर बाजारों के साथ संयुक्त करके एक एकल जापानी स्टॉक एक्सचेंज (ja:日本証券取引所 Nippon Shōken Torihikisho) बनाया गया। किन्तु नागासाकी के विस्फोट के बाद संयुक्त एक्सचेंज बंद कर के पुनर्गठित किया गया।

युद्ध के बाद

16 मई, 1949 को नए प्रतिभूति विनिमय अधिनियम के अंतर्गत अपने वर्तमान नाम से टोक्यो स्टॉक एक्सचेंज पुनः प्रारम्भ हुआ।
सुमन राजे

शिक्षा

राजे ने लखनऊ विश्वविद्यालय से हिंदी साहित्य में स्नातकोत्तर एवं पीएच॰डी॰ की उपाधि प्राप्त की। तत्पश्चात कानपुर विश्वविद्यालय से डी॰लिट्॰ की उपाधि प्राप्त की।
खेचरी

खेचरी मुद्रा योगसाधना की एक मुद्रा है। इस मुद्रा में चित्त एवं जिह्वा दोनों ही आकाश की ओर केंद्रित किए जाते हैं जिसके कारण इसका नाम 'खेचरी' पड़ा है (ख = आकाश, चरी = चरना, ले जाना, विचरण करना)। इस मुद्रा की साधना के लिए पद्मासन में बैठकर दृष्टि को दोनों भौहों के बीच स्थिर करके फिर जिह्वा को उलटकर तालु से सटाते हुए पीछे रंध्र में डालने का प्रयास किया जाता है। इस स्थित में चित्त और जीभ दोनों ही 'आकाश' में स्थित रहते हैं, इसी लिये इसे 'खेचरी' मुद्रा कहते हैं । इसके साधन से मनुष्य को किसी प्रकार का रोग नहीं होता ।
इसके लिये जिह्वा को बढ़ाना आवश्यक होता है। जिह्वा को लोहे की शलाका से दबाकर बढ़ाने का विधान पाया जाता है। कौल मार्ग में खेचरी मुद्रा को प्रतीकात्मक रूप में 'गोमांस भक्षण' कहते हैं। 'गौ' का अर्थ इंद्रिय अथवा जिह्वा और उसे उलटकर तालू से लगाने को 'भक्षण' कहते हैं।
योगमार्ग की एक महान क्रिया :-
योगमार्ग में "खेचरी मुद्रा" को 'योगियों की माँ' कहकर सम्बोधित किया गया है। जिस प्रकार माँ अपनी सन्तान का पालन पोषण सभी संकट हटाकर करती है, ठीक उसी प्रकार खेचरी की शरण में रहने वाला साधक सदैव उसकी कृपा का पात्र बनता है। राजस्थान के पुष्कर निवासी योगीराज,परिव्राजक स्वामी श्री ब्रह्मानन्द जी के कथनानुसार -
"सुनो खेचरी बात साधो,सुनो खेचरी बात रे।।
सबसे बड़ी खेचरी मुद्रा,योगी जन की मात रे।
जो जन साधन करत निरन्तर,भव सागर तर जात रे।।
जीभ तले की नाड़ कटे जब,तब पीछे उलटात रे।
धीरे-धीरे गल के ऊपर,छेद मांही ठहरात रे।।
पीछे ध्यान धरे भृकुटी में,कांपे सब ही गात रे ।
ब्रह्मज्योति का दर्शन होवे,झरे सुधा दिन रात रे।।
दिन-दिन ध्यान करे जब योगी,काया सुध बिसरात रे ।
"ब्रह्मानन्द" स्वरूप समावे,फेर जन्म नहि आत रे।।"
को व्यक्त करते निम्नलिखित दो श्लोक इसे स्पष्ट कर देते है.....
१) "कपालकुहरे जिव्हा प्रविष्टा विपरितगा।
     ध्यानं भ्रूमध्यदेशे च मुद्रा भवति खेचरी।।"
२) "खेचरियोगतो योगी शिरश्चंद्रादुपागतम्।
     रसंदिव्यंपिबेन्नित्यं सर्वव्याधिविनाशनम्।।"
योग की इस महान क्रिया का साधक आज के इस युग में दुर्लभ है, योग की इस क्रिया को सदैव योगी,साधक गुरु के सानिध्य में ही सीखने का प्रयास करें।
अब्राहम वैन हॅल्सिंग

ड्रैकुला

उपन्यास में वैन हॅल्सिंग को उसका भूतपूर्व क्षात्र डॉ॰ जॉन सीवर्ड लुसी वेस्टेंरा की रहस्यमयी बीमारी को ठीक करने में सहायता प्रदान करने के लिए बुलाता है। वैन हॅल्सिंग को सबसे पहले यह पता चलता है कि लुसी पिशाच के हमले का शिकार हुई है और डॉ॰ सीवर्ड व उसके मित्रों को लुसी को बचाने के लिए सहायता प्रदान करता है।
नेपाल की जनसांख्यिकी

2011 की जनगणना में, नेपाल की जनसंख्या लगभग 26 मिलियन लोगों की जनसंख्या वृद्धि दर 1.35% थी और 21.6 वर्ष की औसत आयु थी। 2016 में, मादा औसत आयु लगभग 25 वर्ष थी और पुरुष औसत आयु लगभग 22 वर्ष थी। जनसंख्या का केवल 4.4% 65 वर्ष से अधिक पुराना होने का अनुमान है, जिसमें 681,252 महिलाएं और 597,628 पुरुष शामिल हैं। जनसंख्या का 61% 15 से 64 वर्ष के बीच है, और 34.6% 14 साल से कम है। 2011 में, प्रति 1000 जीवित जन्मों की 46 मौतों की शिशु मृत्यु दर के साथ जन्म दर प्रति 1000 लोगों के 22.17 जन्म होने का अनुमान है। प्रति 1000 जीवित जन्मों की 48 मौतों की 2006 में शिशु मृत्यु दर की तुलना में, 2011 की आईएमआर उस 5-वर्ष की अवधि में मामूली कमी आई है। नेपाल में शिशु मृत्यु दर प्रति 1000 जीवित जन्मों में 44 मौतों पर ग्रामीण इलाकों में अधिक है, जबकि शहरी क्षेत्रों में आईएमआर प्रति 1000 जीवित जन्मों में 40 मौतों पर कम है। यह अंतर ग्रामीण समुदायों में उनके शहरी समकक्षों की तुलना में डिलीवरी सहायता सेवाओं की कमी के कारण है, जिनके पास अस्पतालों और नवजात शिशुओं तक बेहतर पहुंच है। जन्म के समय जीवन प्रत्याशा महिलाओं के लिए 67.44 वर्ष और पुरुषों के लिए 64.94 साल होने का अनुमान है। प्रति 100,000 लोगों की मृत्यु दर 681 मौत होने का अनुमान है।  शुद्ध प्रवास दर प्रति 100,000 लोगों के 61 प्रवासियों होने का अनुमान है। 2011 की जनगणना के अनुसार, कुल जनसंख्या का 65.9% साक्षर है|

जनसंख्या वृद्धि

हाल के दशकों में नेपाल की आबादी तेजी से बढ़ रही है। जून 2001 की जनगणना में नेपाल में लगभग 23 मिलियन आबादी थी। पिछली जनगणना (1991) से जनसंख्या में 5 मिलियन की वृद्धि हुई; विकास दर 2.3% है। वर्तमान जनसंख्या लगभग 30 मिलियन है जो हर 5 वर्षों में लगभग 3 मिलियन लोगों की वृद्धि में योगदान देती है। साठ जाति और भाषाई उपसमूहों ने तिब्बत और भारत से प्रवासन की लहरों के साथ पूरे समय गठित किया है। नेपाल के इतिहास में जल्द ही आप्रवासन की थोड़ी सी मात्रा थी, तब जनसंख्या अनिवार्य रूप से एक सौ वर्षों से अधिक महत्वपूर्ण उतार-चढ़ाव के बिना ही बनी रही।  1950 के दशक में प्राकृतिक आपदाओं और निम्नलिखित सरकारी पुनर्वास कार्यक्रमों ने पहाड़ियों से तेराई क्षेत्र में आंतरिक प्रवासन में वृद्धि की।  1980 के दशक में पश्चिमी चितवन घाटी नेपाल के लिए एक प्रमुख परिवहन केंद्र बन गया। इस बड़े बदलाव के साथ-साथ सरकारी सेवाओं, व्यापार विस्तार और बढ़ते रोजगार, विशेष रूप से कृषि उद्योग में नाटकीय वृद्धि हुई। घाटी की आबादी में प्रवास और प्राकृतिक वृद्धि दोनों के माध्यम से तेजी से वृद्धि हुई|

भाषा

नेपाल की विविध भाषाई विरासत तीन प्रमुख भाषा समूहों से विकसित हुई: इंडो-आर्यन, तिब्बती-बर्मन भाषाएं, और विभिन्न स्वदेशी भाषा अलग-अलग हैं। 2001 की राष्ट्रीय जनगणना के अनुसार, नेपाल में 92 विभिन्न जीवित भाषाएं बोली जाती हैं (एक 93 वीं श्रेणी "अनिर्दिष्ट" थी)। 2011 की जनगणना के आधार पर, नेपाल में बोली जाने वाली प्रमुख भाषाएं में शामिल हैं|
जेनिफर केंडल

जेनिफर कपूर (ये जेनिफर केंडल) के नाम से नाम से ही जानी जाती थीं। इनका जन्म 28 फरवरी 1933 को हुआ था और 7 सितम्बर 1984 को निधन हो गया था। ) ये एक अंग्रेजी अभिनेत्री और पृथ्वी थिएटर की संस्थापक थी। 1981 की फिल्म 36 चौरंगी लेन के लिए एक अग्रणी भूमिका में उन्हें सर्वश्रेष्ठ अभिनेत्री के लिए बाफ्टा पुरस्कार के लिए नामांकित किया गया था। उनकी अन्य फिल्मों में बॉम्बे टॉकी (1970), जूनून (1978), हीट एंड डस्ट (1983) और घरे बायर (1984) शामिल हैं।
आओ प्यार करें (1994 फ़िल्म)

संक्षेप

अंजलि (भारती) एक समृद्ध व्यवसायी है जो अपनी हवेली में रहती है। उसका व्यापार प्रबंधक सम्पत राय (प्रेम चोपड़ा) और स्थानीय गांव की एक लड़की, छाया (शिल्पा शेट्टी) समेत कई लोग उसके यहाँ आते-जाते रहते हैं। छाया को अंजलि देवी ने पाला था और दोनों एक दूसरे के बहुत प्रिय हैं। एक दिन अंजलि देवी को एक टेलीग्राम प्राप्त होता है जो बताता है कि उसका पोता राजा (सैफ अली खान) लंदन से उससे मिलने आ रहा है। यह पता चला है कि अंजलि देवी के एकमात्र पुत्र ने उसके पति की इच्छाओं के विरूद्ध शादी की और बाद में उसे घर से बाहर कर दिया गया। उनकी मृत्यु पर अंजलि देवी को उन्होंने कसम खिलाई कि वह अपने बेटे या उसके परिवार को अपने घर की सीमा पार नहीं करने देगी। अंजलि देवी के बेटे और बहू बाद में दुर्घटना में चल बसे, लेकिन पति को दिए गए वादे से बंधे होने पर, अंजलि देवी राजा के आने पर उसे अस्वीकार करती है। छाया ने राजा को घर के बाहर एक तम्बू स्थापित करने और धीरे-धीरे अपनी दादी से जीतनेका विशवास जीतने की सलाह दी। योजना सफल होती है और अंत में अंजलि देवी उसे स्वीकार करती है। राजा और छाया प्यार में पड़ते हैं और शादी करने का फैसला करते हैं। इस बीच सम्पत राय, जिसने खुद को व्यापार का उत्तराधिकारी होने की उम्मीद की थी, अंजलि देवी के जीवन में राजा के आगमन पर क्रोधित है। वह राजा के साथ अपनी बेटी सोनू (सोमी अली) को स्थापित करने का फैसला करता है। सोनू और राजा अच्छे दोस्त बन जाते हैं। अंजलि देवी भी उनकी शादी से सहमत हैं। हालांकि, राजा ने सोनू से शादी करने से इंकार कर दिया और अंजलि देवी से कहा कि वह छाया से प्यार करता है। अंजलि देवी अपने पोते के गरीब परिवार में शादी करने के विचार से क्रोधित है और सम्पत राय ने छाया को निकाल दिया। छाया के भाई शंकर (मुकेश खन्ना) उसे वापस घर ले जाते हैं। वह भी क्रोधित है कि वह राजा के साथ प्यार में पड़ गई और उसकी शादी मणिराम (गुलशन ग्रोवर) से करने का वादा किया। वह राजा से मिलने से रोकने के लिए छाया को कमरे में बंद कर देता है। जब राजा छाया को खोजने की कोशिश करता है तो उसे मणिराम द्वारा पीटा जाता है। आखिरकार छाया और राजा शंकर की पत्नी की मदद से भाग जाते हैं। मणिराम, शंकर, और सम्पत राय उनका पता लगाते हैं और पीछा करते हैं। उनके पकड़ने से पहले, उनकी मंदिर में शादी हो जाती है। शंकर और अंजली देवी उन्हें माफ करने का फैसला करते हैं। हालांकि, सम्पत राय की सहायता से मणिराम छाया और राजा का अपहरण कर लेता है और उन्हें सम्पत राय के पुराने कारखाने में ले जाता है। इसी दौरान सम्पत राय ने अंजलि देवी का अपहरण कर लिया और उसे वहाँ ले गया। उसने उसकी संपत्ति को सम्पत राय को देने के लिये यातना दी। शंकर कारखाने का रास्ता पाता है और छाया और राजा की मणिराम और सम्पत राय से लड़ने में मदद करता है। सोनू ने भी अपने पिता का कारखाने में पीछा किया। वह अंजलि देवी को मुक्त करने की कोशिश करती है लेकिन इस प्रक्रिया में खुद मर जाती है। सम्पत राय टूट जाता है जब उसे पता चलता है कि उसकी गलती से अपनी बेटी को मार दिया है। बस तभी पुलिस आती है और गुंडों को गिरफ्तार करती है। अंत में अंजलि देवी, राजा और छाया एकजुट हो जाते हैं।
राष्ट्रीय स्मारक

अवलोकन

विश्व भर में ऐसी स्मारकों, स्थलों व भवनों की एक लम्बी श्रिंखला देखी जा सकती है जिन्हें राष्ट्रीय महत्व का माना गया है, तथा उन्हें हुक़ूमत द्वारा विशेश रजकीय संरक्षण मुहईया कराई जाती है। इन स्थलों को देश-दर-देश, वभिन्न नामों से सेखांकित किया जाता है।

स्पेन

स्पेन के राष्ट्रीय स्मारक

अयर्लैंड

राष्ट्रीय स्मारक (आयर्लैंड)

ज़िम्बाब्वे

महा ज़िम्बाब्वे-ज़िम्बाब्वे में एक प्राचीन ज़िम्बाब्वे(या सिम्बाबोए) नामक शहर के पुराताताविक अवशेष, जो महा ज़िम्बाब्वे या ग्रेट ज़िम्बाब्वे(अंग्रेज़:ग्रेट=महा) के नाम से प्रसिद्ध है।
ओंग

ओंग, भारत की एक प्रमुख जनजाति हैं।

निवास क्षेत्र

अण्डमान निकोबार द्वीप समुह
अई सुगीयामा

{{ज्ञानसंदूक टेनिस खिलाड़ी
|playername= अई सुगीयाम|playername= अई सुगीयामा
|image= 
|country=  जापान
|residence= योकोहामा, जापान
|datebirth= 7 जुलाई 
|placebirth= योकोहामा|placebirth= योकोहामा, जापान
|height = 1.65 मीटर (5 फुट 5 इंच)
|weight= 55 किग्रा (121 पाउन्ड)
|turnedpro= October, |turnedpro= October, 1992
|plays= Right-handed
(two-handed backhand)
|careerprizemoney= US$ 7,237,111
|singlesrecord= |singlesrecord= 469-386
|singlestitles= 6 WTA, 1 ITF
|highestsinglesranking= No. 8 (February 9, |highestsinglesranking= No. 8 (February 9, 2004)
|AustralianOpenresult= QF ([[2000 Australian Open - Women's Singles||AustralianOpenresult= QF (2000)
|FrenchOpenresult= 4r (1995, 2000, '03)
|Wimbledonresult= QF (2004)
|USOpenresult= 4r (2003, [[2004 US Open - Women's Singles|'0|USOpenresult= 4r (2003, '04)
|doublesrecord= |doublesrecord= 519-270
|doublestitles= 36 (4 ITF |doublestitles= 36 (4 ITF titles)
|highestdoublesranking= No. 1 (October 23, 2000)
|updated= May 26, 2008
}}
जोस हैज़लवूड

जोस रेजीनॉल्ड हैज़लवूड (जन्म टमवर्थ ,न्यू साउथ वेल्स  ,०८ जनवरी १९९१) ऑस्ट्रेलिया क्रिकेट टीम के एक क्रिकेटर है जो न्यू साउथ वेल्स तथा ऑस्ट्रेलिया के लिए खेलते हैं।
इन्होंने अपने कैरियर की शुरुआत बचपन में ही करदी थी उस वक़्त इनकी उम्र मात्र  १७ थी। इन्होंने अपना पहला टेस्ट मैच १४ दिसम्बर २०१४ में भारत के खिलाफ खेला था। इसके बाद २२ जून २०१० को हैज़लवूड ने अपने एक दिवसीय अंतर्राष्ट्रीय कैरियर की भी शुरुआत कर दी थी साथ ही ये ऑस्ट्रेलिया क्रिकेट टीम के सबसे कम उम्र वाले खेलने वाले खिलाड़ी बन गए।
जोस हैज़लवूड दाईनें हाथ से गेंदबाजी करते है जो ऑस्ट्रेलिया अंडर-१९ में भी खेल चुके है। हैज़लवूड २००८ के अंडर-१९ विश्व कप में भी शामिल थे।
हैज़लवूड ने अपने पहले वनडे मैच में कुल ७ ओवर डाले थे जिसमें उन्हें ४१ रन देकर १ विकेट मिला था। १३ फ़रवरी २०१३ को इन्होंने अपने २०-२० की भी शुरुआत कर दी थी और अपने पहले मैच में ४ ओवर डालते हुए ३४ रन देकर १ विकेट मिला था। बाद में इन्होंने इंग्लैंड के खिलाफ गेंदबाजी करते हुए २०-२० में अपनी सबसे अच्छी गेंदबाजी करते हुए ४ विकेट भी लिए थे।
बृजमोहन लाल मुंजाल

प्रारंभिक जीवन

इनका जन्म 1923 में अविभाजित भारत के कमालिया में हुआ जो कि वर्तमान पाकिस्तान के पंजाब के जिला टोबा टेक सिंह में स्थित है। मुंजाल 20 साल की उम्र में 1944 में अपने तीन भाइयों—दयानंद, सत्यानंद और ओमप्रकाश के साथ पाकिस्तान के कमालिया से अमृतसर आए और उन्होंने साइकिल के कलपुर्जों का कारोबार शुरू किया।

व्यापारी एवं उद्योगपति

बाद में वह लुधियाना चले गए, जहां वह अपने तीन भाइयों के साथ साइकिलों के पार्ट्स बेचने लगे। 1954 में उन्होंने हीरो साइकिल्स लिमिटेड की स्थापना की तथा पार्ट्स बेचने की बजाए साइकिलों के हैंडल, फोर्क वगैरह बनाना शुरू किया।
1956 में पंजाब सरकार ने साइकिलें बनाने का लाइसेंस जारी किया। यह लाइसेंस उनकी कंपनी को मिला और यहां से उनकी दुनिया बदल गई। सरकार से 6 लाख रुपये की वित्तीय मदद और अपनी पूंजी के साथ हीरो साइकिल्स को 'बड़े स्तर की इकाई' का दर्जा दिलवाते हुए साइकिल निर्माण में कदम रखा।  उस समय कंपनी की सालाना उत्पादन क्षमता 7,500 साइकिलों की थी। 1975 तक यह भारत की सबसे बड़ी साइकिल कंपनी बन चुकी थी और 1986 में हीरो साइकिल का नाम गिनीज़ बुक में दुनिया की सबसे बड़ी साइकिल कंपनी के रूप में दर्ज किया गया।

हीरो होंडा

इसके बाद उन्होंने एक टू-व्हीलर कंपनी खोली, जिसका नाम था हीरो मैजेस्टिक कंपनी। इसमें उन्होंने मैजेस्टिक स्कूटर व मोपेड बनाने शुरू किए। 1984 में उन्होंने जापान की बड़ी ऑटो कंपनी होंडा से करार किया और यहीं से उनकी दुनिया ने फिर करवट बदली। उन्होंने होंडा के साथ मिलकर हरियाणा के धारूहेड़ा में प्लांट लगाया। 13 अप्रैल 1985 में हीरो-होंडा की पहली बाइक सीडी 100 बाजार में आई। हीरो समूह ने इतनी प्रगति की कि २००२ तक ८६ लाख हीरो होंडा मोटरसाइकिल बिक चुके थे और प्रतिदिन १६००० मोटसाइकिलों का उत्पादन किया जा रहा था।

हीरो मोटोकॉर्प

अगस्त २०११ में होंडा मोटर्स के साथ संयुक्त उपक्रम से विदाई के बाद हीरो मोटोकॉर्प के नाम से कंपनी बनी और २०१३ तक हीरो होंडा ब्राँड का डपयोग करने हेतु हीरो समूह ने होंडा कंपनी को रॉयल्टी देने का निर्णय लिया।  संयुक्त उपक्रम से अलग होने के पश्चात हीरो समूह को एसे देशों में भी निर्यात करने का अवसर मिल गया जहाँ होंडा का कारोबार पहले से ही था तथा संयुक्त उपक्रम के नाते हीरो-होंडा को वहाँ माल बेचने की अनुमति नहीं थी।

व्यक्तिगत जीवन

बृजमोहन का विवाह संतोष से हुआ था तथा इनके चार पुत्र व एक पुत्री हैं- रमन काँत (दिवंगत), सुमन काँत, पवन काँत, सुनील काँत तथा पुत्री गीता आनन्द। 1 नवंबर 2015 को एक छोटी बीमारी के पश्चात् इनका निधन हो गया।
सौरपुराण

परिचय

इस पुराण में अध्याय 69 तथा श्लोक संख्या 3,799 है। सौरपुराण अपने को ब्रह्माण्ड पुराण का "खिल" अर्थात् उपपुराण कहता है एवं सनत्कुमारसंहिता और सौरीसंहिता रूप दो भेदों से युक्त मानता है (9* 13-14)। इस समय सौरीसंहिता को ही सौरपुराण कहते हैं और सनत्कुमारसंहिता को सनत्कुमारपुराण नाम से उपपुराणों में प्रथम गिनते हैं।
सौरपुराण नाम से इसमें सूर्य का ज्ञान-विज्ञान होगा, ऐसा भ्रम होता है, परन्तु यह एक शिवविषयक उपपुराण है, केवल सूर्य ने मन से कहा है। अत: अन्य पुराणों के समान इसको सौरपुराण कहते हैं। नैमिषारण्य में ईश्वरप्रीत्यर्थ दीर्घसत्र करनेवाले शौनकादिक ऋषियों के सम्मुख व्यास द्वारा प्राप्त यह पुराण सूत ने कहा है (1, 2-5)। यह उपपुराण होने पर भी पुराण के "सर्गश्च प्रतिसर्गश्च" आदि लक्षण इसमें पाए जाते हैं, (अ. 21-23, 26, 28, 30-31, 33)।
इस पुराण में 39-40 अध्यायों में द्वैतमतस्थापक मध्वाचार्य (सन् 1193) की विस्तारपूर्वक आलोचना की गयी है।  वे अध्याय यदि प्रक्षिप्त न हों तो यह कह सकते हैं कि इस पुराण का प्रणयन नए विचार से दक्षिण देश में सन् 1200 में हुआ। चौथे अध्याय में आया हुआ कलियुग का वर्णन भी इस कल्पना का पोषक है।
इस पुराण का प्रारम्भ इस प्रकार है - सूर्यपुत्र मनु कामिका वन में यज्ञ करनेवाले प्रतर्दन राजा के यज्ञ में गया, वहाँ तत्व का विचार करनेवाले परन्तु निर्णय करने में असमर्थ ऋषियों के साथ आकाशवाणी द्वारा प्रवृत्त होकर सूर्य के द्वादशादित्य नामक स्थान में जाकर सूर्यदर्शन के निमित्त तप करने लगा। हजार वर्षों के अनन्तर सूर्य ने दर्शन दिए और सौरपुराण सुनाया (1, 19-45)।

वर्ण्य-विषय

इसमें विशेष विषय ये हैं-
सुद्युम्न (1), प्रह्लाद (29-30), त्रिपुर (34-35), उपमन्यु (36) आदि के चरित्र पढ़ने योग्य हैं। वाराणसी, गंगा, विश्वेश्वर आदि का वर्णन भी (4-8) सुंदर है। योगों के अनेक अंगों का (12-13) एवं अनेक दानों का (9-10) वर्णन देखने योग्य है। अनेक कृष्णाष्टम्यादिव्रत, वर्णभेद, श्राद्ध, वानप्रस्थ, संन्यासधर्म भी वर्णित हैं (14-20)। शिवपूजादि (42,44), पाशुपत (45), पार्वती की उत्पत्ति एवं तारकासुरवध (49-63) आदि का वर्णन रोचक ढंग से हुआ है। शिवभक्ति (64), उज्जयिनीस्थ महाकाल आदि का वर्णन (64), पंचाक्षरमंत्रमहिमा (65) भी द्रष्टव्य हैं। धर्मशास्त्रीय उपयुक्त निर्णय - तिथि, (57, 68), संक्रांति (51), प्रायश्चित्त (52), उमामहेश्वर व्रत (43), पुण्य और वर्ज्यदेश (17), श्राद्ध (19) आदि विचारणीय हैं।
शिव और विष्णुभक्तों में अपने-अपने उपास्य देवता को लेकर जो उग्र विरोध था उसको मिटाने के लिए एवं समाज में सामंजस्य स्थापन के लिए शिव और विष्णु में भेद देखना बड़े पाप का कारण बताया है (29)।
झालरापाटन विधानसभा क्षेत्र (राजस्थान)

झालरापाटन विधानसभा क्षेत्र राजस्थान का एक विधानसभा क्षेत्र है।
कल्पेनी

स्थिति:

10°-05’ उत्तर 73°-39’ पूर्व 
कोचीन से 287 कि॰मी॰ दूर

जनसंख्या:

4319

भूभाग क्षैत्रफलः

2.79 कि॰मी॰ 
== भाषा ==मलयालम
जैतो

इतिहास व नामोत्पत्ति

कुछ वर्णनों के अनुसार, शहर का नाम बाबा जैतो पर रखा गया था। मान्यता है कि गुरु गोबिंद सिंह जी इस शहर आए थे और एक टीले पर बैठे थे, जब उन्होंने किसी संयासी को रोते हुए देखा। जब उन्होंने पूछा कि वह क्यों रो रहा है, तो उत्तर आया कि उसका कटोरा गंगा नदी में बह गया था। गुरु जी ने ज़मीन पर तीर मारा, जिस से धरती फटी और एक जलाशय उभर आया जिसमें संयासी का कटोरा हुआ मिला। आगे चलकर टीले पर और झील खुलने के स्थान पर दो गुरद्वारे बनाए गए, जिनका नाम गुरद्वारा टिब्बी साहब जी और गुरद्वारा गंगसर साहब जी रखा गया।
इस्तोर-ओ-नल

नाम

स्थानीय खोवार भाषा में 'घोड़े' को 'इस्तोर' कहते हैं। 'इस्तोरो-नल' का मतलब 'घोड़े का जूता' है। एक स्रोत के अनुसार यह नाम ब्रिटिश राज के दिनों में एक लेफ़्टेनन्ट बर्न नामक अफ़सर ने रखा था और यह इस पहाड़ के अकार की तरफ़ संकेत करता है।

पहली चढ़ाई

इस्तोरो-नल की चोटी पर सबसे पहले ८ जून १९५५ को एक अमेरिकी पर्वतारोही दस्ता पहुँचा था, जिसमें कॅन बैंकवाला (Ken Bankwala), जोज़फ़ मर्फ़ी (Joseph Murphy) और टॉमस मच (Thomas Mutch) शामिल थे।
अल्जीरिया

उत्पति

देश का नाम अल्जीयर्स शहर से आया है। सबसे अधिक प्रचलित नाम-उतपत्ति शहर का नाम अल-जज़ायर (الجزائر, "द्वीप/टापू") से जोड़ती है, जो इस सहर के पुराने नाम जज़ायर बनी मज़घाना (جزائر بني مزغنة, "मज़घाना कबीले के टापू") का कतरे हुआ रूप है, जिसको अल-इदरीसी जैसे मध्य-काली भुगोल-शास्त्री के ईस्तेमाल करते थे। कुछ ओर लोग इसकी उत्पत्ति "Ldzayer" से मानते हैं जो इस देश का मघरेबी अरबी और बर्बर में नाम है जो शायद ज़िरीद राज-कुल के राजा और अल्जीयर्स के संस्थापक धान इब्न-मंद के साथ सम्बन्धित है।

पूर्व इतिहास

पुराने समय में अल्जीरिया को सल्तनत नोमेडिया कहा जाता था। उसके लोग नोमेडियन कहते थे। इस साम्राज्य के संबंध उस समय के प्राचीन यूनान और रोमन राष्ट्रों के साथ थे। इस क्षेत्र उपजाऊ क्षेत्र के रूप में जाना जाता था और यहाँ के लोग गढ़ सवारी विशेषज्ञ थे।
उत्तरी अफ्रीका के स्थानीय लोग अंततः बर्बर बने।
1000 में कर्ताजना जनजातियों तट के साथ समुदाय बसाने शुरू कर दिया। बर्बर जनजातियों ने अवसर पाकर कर्ताजनों से आज़ादी पा ली और बर्बर सामराज्य की स्थापना हुई।
200 में इस क्षेत्र में रोमन साम्राज्य ने क़ब्ज़ा कर लिया। लेकिन जब 476 ई॰ में पश्चिमी रोमन राज्य का पतन हुआ तो बर्बर फिर से आज़ाद हो गए। बाद में यहाँ वन्दाल जनजातियों ने क़ब्ज़ा कर लिया जो बिज़ांतीनों आगमन तक क़ायम रहा। बिज़ांतीनों यहाँ 8 वीं शताब्दी तक मौजूद रहे तो अरब यहाँ क़ाबिज़ हो गए।
सुमेर यासिर रशीद

सुमेर यासिर रशीद एक राजनीतिज्ञ है पाकिस्तान के राष्ट्रीय विधानसभा में | वह NA-115 निर्वाचन क्षेत्र का प्रतिनिधित्व करता है पाकिस्तानी पंजाब के लिए |
खगोलीय वस्तु

खगोलीय वस्तु ऐसी वस्तु को कहा जाता है जो ब्रह्माण्ड में प्राकृतिक रूप से पायी जाती है, यानि जिसकी रचना मनुष्यों ने नहीं की होती है। इसमें तारे, ग्रह, प्राकृतिक उपग्रह, गैलेक्सी, उल्का पिंड आदि शामिल हैं।

अन्य भाषाओं में

खगोलीय वस्तु को अंग्रेज़ी में "सॅलॅस्टियल बॉडी" (celestial body) और उर्दू-फ़ारसी में "अजराम फ़लकी" (اجرام فلکی‎) या "अजराम आसमानी" कहा जाता है। 
ये एसी वस्तुए हें जो प्रथवि के वातावरण से पूर्णतया बाहर हे | जेसे की चंद्रमा , सूर्य ,तथा दूसरे ग्रह ।ये सभी तो बहुत ही छोटे खगोइलिय पिंड हें । इनके अलावा कई तो एसे हें जो बहुत बड़े भी हें । कुछ ग्रहों के बीच-बीच मे रिंग नुमा सरंचना मे पिंड फेले रहते हे। जेसे की कुपलेर रिंग मे कई सारे अस्ट्रोइड्स ( पिंड ) बहुत अधिक मात्र मे फेले हुए हें ।
रंग सूचक

तारों का उदाहरण

हमारे सूरज का B–V रंग सूचक 0.656 ± 0.005 है और यह पीले-से रंग का है, जबकि राजन्य तारे का B–V रंग सूचक –0.03 है, जिसका अर्थ है की यह नीले-से रंग का है। यदि राजन्य तारे के B और V फ़िल्टरों से मापे गए मैग्निट्यूड को देखा जाए तो इसका B मैग्निट्यूड 0.09 है जबकि इसका V मैग्निट्यूड 0.12 है, यानि B–V = –0.03 है। ध्यान रहे कि मैग्निट्यूड एक ऐसा उल्टा माप है जो जितना ज़्यादा हो चमक उतनी ही कम होती है।
तिब्बती लिपि

तिब्बती लिपि भारतीय मूल की ब्राह्मी परिवार की लिपि है। इसका उपयोग तिब्बती भाषा, लद्दाखी भाषा तथा कभी-कभी बलती भाषा को लिखने के लिये किया जाता है। इसकी रचना ७वीं शताब्दी में तिब्बत के धर्मराजा स्रोंचन गम्पो (तिब्बती: སྲོང་བཙན་སྒམ་པོ།, Wylie: srong btsan sgam po) के मंत्री थोन्मि सम्भोट (तिब्बती: ཐོན་མི་སམྦྷོ་ཊ།, Wyl. thon mi sam+b+ho Ta) ने की थी। इसलिये इसको सम्भोट लिपि भी कहते हैं।
यह लिपि प्राचीन समय से ही तिब्बती, शेर्पा, लद्दाखी, भूटानी, भोटे, सिक्किमी आदि हिमाकयी भाषाओं को लिखने के लिये प्रयुक्त होती है।
पौष शुक्ल सप्तमी

पौष शुक्ल सप्तमी भारतीय पंचांग  के अनुसार दसवें माह की सातवी तिथि है, वर्षान्त में अभी ८३ तिथियाँ अवशिष्ट हैं।